Σαπεκοένσε

H Associação Chapecoense de Futebol, κοινώς γνωστή ως Chapecoense και της οποίας το ακρωνύμιο είναι ACF, είναι μια Βραζιλιάνικη ποδοσφαιρική ομάδα, με έδρα της την πόλη Χαπεκό στην πολιτεία της Σάντα Καταρίνα.
Εκτός από το ποδόσφαιρο η λέσχη δραστηριοποιείται επίσης και στο ποδόσφαιρο σάλας, στο οποίο βγήκε δύο φορές πρωταθλήτρια Πολιτείας. Ο σύλλογος ιδρύθηκε το 1973 με στόχο την προώθηση του αθλήματος του ποδοσφαίρου στην πόλη Chapecó και κέρδισε το πρώτο τίτλο το 1977. Η ομάδα έχει κατακτήσει συνολικά πέντε Πολιτειακά πρωταθλήματα μέχρι σήμερα, το τελευταίο το 2016. Μια μικρή, σχετικά, ομάδα που κατάφερε να ανέβει στην πρώτη κατηγορία της Βραζιλίας, την Série A, για πρώτη φορά το 2014. Οι εντός έδρας αγώνες παίζονται στο γήπεδο 'Arena Condá'. 
Στις 28 νοεμβρίου του 2016, η πτήση τσάρτερ που μετέφερε την πρώτη ομάδα συνετρίβη καθώς πλησίαζε το Διεθνές Αεροδρόμιο 'José María Córdova'  κοντά στο Μεντεγίν της Κολομβίας, όπου η ομάδα ταξίδευε για να παίξει στον πρώτο αγώνα του τελικού του Kυπέλλου Νότιας Αμερικής Copa Sudamericana 2016 εναντίον της Ατλέτικο Νασιονάλ, έναν αγώνα που θεωρούνταν ως η μεγαλύτερη στιγμή στην ιστορία του συλλόγου. Όλα τα μέλη της πτήσης (77 άτομα) εκτός απο έξι έχασαν τη ζωή τους. Μόνο τρεις παίκτες της Chapecoense επέζησαν. Μετά τη συντριβή, η Ατλέτικο Νασιονάλ υπέβαλε αίτηση στους διοργανωτές του Κυπέλλου να απονεμηθεί το τροπαίο στην Chapecoense.

Ιστορία

Ο σύλλογος ιδρύθηκε ως 'Associação Chapecoense de Futebol' 10 Μαΐου του 1973, μετά τη συγχώνευση της Atlético Chapecoense και Independente.
Το 1977, η Chapecoense κέρδισε τον πρώτο της τίτλο, στη διοργάνωση του πολιτειακού πρωταθλήματος της Santa Catarina, νικώντας την Avaí 1-0 στον τελικό.
Το 1978, ο σύλλογος αγωνίστηκε για πρώτη φορά στην Α' κατηγορία του Βραζιλιανικού Πρωταθλήματος, τερματίζοντας στην 51η θέση, και στο επόμενο έτος, που τερμάτισαν στην 93η θέση.
Το 2002, λόγω εταιρικής σχέσης, η Chapecoense μετονομάστηκε σε Associação Chapecoense Kindermann/Mastervet. Το 2006, ο σύλλογος μετονομάστηκε ξανά στο αρχικό του όνομα, Associação Chapecoense de Futebol, και κέρδισε την ίδια χρονιά το πολιτειακό κύπελλο 'Copa Santa Catarina'.
Το 2007, η club κέρδισε για τρίτη φορά το πολιτειακό πρωτάθλημα, και επίσης αγωνίστηκε στην Γ' κατηγορία του Βραζιλιανικού Πρωταθλήματος, αλλά αποκλείστηκε στην πρώτη φάση. Το 2001 και το 2016 κέρδισαν ξανά το Campeonato Catarinense (περιφερειακό πρωτάθλημα Σαντα Καταρίνα).
Η Chapecoense αγωνίστηκε στη Série A για πρώτη φορά από το 1979 το 2014, καθώς ο σύλλογος προήχθη μετά την ισοπαλία (1 - 1) που έφεραν με την Bragantino στη Χαπεκό για το Série B 2013. Κερδίζοντας κρίσιμους αγώνες κατά τη διάρκεια της πρώτης σεζόν στην Serie B', η Chapecoense θεμελίωσε μια θέση στη Serie A' 2015 για δεύτερη συνεχόμενη χρονιά. 
Το 2016, η Chapecoense έγραψε ιστορία, όταν έφτασε στους τελικούς κυπέλλου Νότιας Αμερικής Copa Sudamericana 2016, μετά την νίκη επί της San Lorenzo de Almagro , όπου με τον κανόνα των εκτός έδρας γκόλ πήραν την πρόκριση.

Το αεροπορικό δυστύχημα το 2016

Το βράδυ της 28ης Νοεμβρίου 2016, η πτήση 2933 της LaMia Airlines μετέφερε 77 ανθρώπους, συμπεριλαμβανομένου παικτών και προσωπικού της ομάδας, και συνετρίβη καθώς πλησίασε το Medellín, της Κολομβίας εξαιτίας μιας ηλεκτρικής βλάβης και, ενδεχομένως, την έλλειψη καυσίμων. Οι έρευνες βρίσκονται ακόμα σε εξέλιξη (το παρόν γράφεται την 1/12/2016). 71 άνθρωποι απεβίωσαν (συμπεριλαμβανομένων 21 δημοσιογράφοι και σχεδόν όλη την πρώτη ομάδα και το διοικητικό της προσωπικό) και 6 εξ' αυτών επέζησαν, σύμφωνα με το BBC. Οι επιζώντες παίκτες είναι: ο αριστερός ακραίος Alan Ruschel,, ο τερματοφύλακας Follmann (που χρειάστηκε να του ακρωτηριάσουν ένα απο τα πόδια του λόγω τραυματισμού), και ο κεντρικός αμυντικός Νέτο. Ο τερματοφύλακας Danilo που αρχικά επέζησε της συντριβής, πέθανε λίγο αργότερα πριν φτάσει στο νοσοκομείο. Εννέα παίκτες δεν συμπεριλήφθηκαν στην αποστολή και έτσι δεν ταξίδεψαν στην μοιραία πτήση.
Λόγω του δυστυχήματος οι τελικοί του Copa Sudamericana 2016, που ήταν να συμμετάσχει η ομάδα, ανεστάλησαν επ ' αόριστον. Οι αντίπαλη ομάδα, η Ατλέτικο Νασιονάλ της Κολομβίας, προσφέρθηκε να παραχωρήσει την ισοπαλία για να απονεμηθεί το πρωτάθλημα στην Chapecoense.
Οι Ομάδες της Βραζιλίας αποφάσισαν να δανείσουν παίκτες τους στην ομάδα ως ελεύθερους και έστειλαν αίτημα στην Βραζιλιανική Ομοσπονδία Ποδοσφαίρου να αποτρέψουν τον υποβιβασμό της ομάδας για τρία χρόνια..
Ο τερματοφύλακας της Chapecoense Nivaldo ανακοίνωσε την παραίτησή του από την ενεργό δράση λίγο μετά το δυστύχημα.

Δυναμικό ομάδας

Είκοσι δύο μέλη της ομάδας αναφέρθηκαν στην μοιραία πτήση από τις Κολομβιανές αεροπορικές αρχές. Νεκροί δηλώθηκαν οι 19 από τα μέλη και ο τερματοφύλακας Jakson Follmann ως βαριά τραυματίας, που εξαιτίας και του ακρωτηριασμού του, υπέστη και το τέλος της καριέρας του. Δύο ημέρες μετά το ατύχημα, ο τερματοφύλακας Nivaldo (ο οποίος δεν πέταξε με την αρχική αποστολή) ανακοίνωσε την αποχώρησή του από την ενεργό δράση.